კიბო-მავედრელა
კიბო-მავედრელა (ლათ. Squilla mantis) — უხერხემლო ცხოველი პირფეხიანების რიგისა. ცხოვრობს ხმელთაშუა ზღვაში. მისი სხეულის სიგრძე 20 სმ აღწევს. აქვს გრძელი და ძლიერი მუცელი. თავზე — წყვილი ღეროსებრი მოძრავი ფასეტური თვალი და 2 წყვილი ულვაში. სქესმწიფე კიბო-მავედრელა ზღვის ფსკერზე ცხოვრობს, ხოლო ლარვა პლანქტონურ ცხოვრებას ეწევა. აქვს მცირე სარეწაო მნიშვნელობა.